# Curinga

Curinga (calabrès Cùrnga) és un municipi italià, dins de la província de Catanzaro en Calàbria. L'any 2022 tenia 6.516 habitants.

## Geografia

El poble es troba a uns 380 metres sobre el nivell del mar, mirant cap a la plana de Sant'Eufemia i el mar Tirrè. El territori municipal s'estén per 52,53 km² i degrada suaument d'est cap a oest, des dels vessants del Mont Contessa (881 msnm) fins a la plana costanera. Ofereix paisatges i característiques ambientals diverses: boscos de faigs, alzines, roures i avets estan presents a les altes terres. A la localitat de Vrisi es pot admirar el Gegant Gentil (Gigante Buono), un plàtan d'orient mil·lenari i un dels més grans d'Europa, mentre que el pi negre més gran d'Itàlia es troba una mica més avall, just a l'entrada del poble. Per aquest motiu, Curinga també és coneguda com a "el país dels dos gegants".
El litoral es caracteritza per cinc quilòmetres de platja lliure amb una àmplia sorra de sílice i dunes marines que alberguen colònies de vegetació psammòfila i una densa màquia mediterrània amb mirtals i ginebre. Darrere de la màquia s'estén una fèrtil plana rica en tarongers i oliveres que ocupa la meitat de la superfície municipal. Als peus de les muntanyes hi ha una antiga i enorme duna fòssil, una important mostra del neolític. El panorama de les terres altes es caracteritza gairebé exclusivament per oliveres centenàries i vinyes.
El territori és travessat d'est a oest pel torrent Turrina (també anomenat Mucato o Nocato) que desemboca al golf de Sant'Eufemia després de travessar la vall que es troba sota el poble i la plana. El clima és típic de les regions mediterrànies amb temperatures suaus fins i tot a l'hivern.

## Demografia

Evolució demogràfica (Font: ISTAT) :
| 1861 | 1871 | 1881 | 1901 | 1911 | 1921 | 1931 | 1951 | 1961 | 1971 | 1981 | 1991 | 2001 | 2011 |
| 3220 | 3164 | 3504 | 4349 | 4972 | 5004 | 5459 | 6605 | 6653 | 6180 | 6629 | 6824 | 6648 | 6708 |

### Població estrangera

El 1 de gener de 2016 Curinga registrava una xifra de 392 de ciutadans estrangers, un 5,8% de la població del municipi. Les principals nacionalitats dels quals són:
* Bulgària: 181 (46,2% de la població estrangera)
* Romania: 100 (25,5%)
* Marroc: 41 (10,7%)
* Índia: 17 (4,3%)
* Ucraïna: 8 (2%)

## Administració

Llista d'alcaldes :
| Període | Identitat | Partit |
| 1995-2004 (dos governs) | Domenico Francesco Calvieri | llista electoral independent |
| 2004-2009 | Antonio Ferraro | llista electoral independent |
| 2009-2012 | Domenico Maria Pallaria | llista electoral independent |
| 2012-2013 | commissari extraordinari | commissari extraordinari |
| 2013-2018 | Domenico Maria Pallaria | llista electoral independent (Curinga adesso) |
| 2018-2023 | Vincenzo Serrao | llista electoral independent (Insieme possiamo) |
| 2023- | Elio Carmelo Pallaria | llista electoral independent (Impegno comune) |

## Ciutats agermanades

* Betlem, Palestina: des del 26 de gener de 2014 juntament amb els altres municipi que formen l'Unione Monte Contessa (Unió Monte Contessa; Maida, San Pietro a Maida, Cortale i Jacurso).

## Referències

* 1 2 «Bilancio demografico mensile». [Consulta: 21 gener 2024].
* ↑ Fratus, Tiziano. «Curinga, il paese dei due giganti sulle colline della Calabria» (en italià). La Stampa, 17-07-2013. [Consulta: 22 gener 2024].
* ↑ «Gemellaggio tra i comuni del Monte Contessa e la città di Betlemme» (en italià), 01-05-2014. Arxivat de l'original el 2014-05-01. [Consulta: 22 gener 2024].

## Enllaços externs

* Curinga - Lloc web oficial